Pulou Sebatik

**Pulou Sebatik** nopo nga pulou i poinladsong id labus do kotogisan kosilahon Borneo, opiduo do Indonesia om Malaysia. Pulou diti nopo nga iso mantad 92 pulou poinlisok i nakatayad miampai rasmi id Indonesia.

Ginayo do Sebatik nopo nga lobi kuang . Sinodu minimum id pialatan do Pulou Sebatik om Borneo nopo nga lobi kuang .

Pulou Sebatik nopo nga poinladsong id piolitan do Teluk Cowie (*otutunan nogi sabaagi do Teluk Tawau*) id koibutan om Teluk Sibuku id ponong kabaatan. Kakadayan tokoro Tawau, Sabah, nopo nga poinladsong id koibutan. Nopiduo o pulou diti lobi kuang 4° 10' koibutan miampai piolitan do Indonesia–Malaysia – boogian koibutan nopo nga sanganu do Sabah, Malaysia (*Sebatik Malaysia*) om ponong kabaatan nopo nga sanganu do Kalimantan Utara (pogulu nopo nga Kalimantan Timur), Indonesia (*Sebatik Indonesia*).

Sebatik Malaysia nopo nga kipopulasi lobi kuang 25,000; hinonggo soginumu 47,571 tulun id Sebatik Indonesia maamaso Bancian 2020.

Pialatan sompomogunon i tinanda' id pialatan do Malaysia om Indonesia nopo nga id tisan ponong kosilahon Pulou Sebatik, gisom kosongonuan do Batu Unarang om kinoyonon maritim i poinladsong id ponong kosilahon do Sebatik nopo nga au otolinahas. Iti no iso sabap nokuro kinoyonon waig id wilayah do Ambalat om deposit miak mata id kosilahon do Pulou Sebatik nopo nga nokosiliu do longkod pioduhan maritim i aktif montok do Indonesia om Malaysia mantad po di Gomot 2005. Kohouron do piolitan id tisan kosilahon nogi nga papasabap do pioduhan kokomoi duo pulou miinsomok, Sipadan om Ligitan. Koduo-duo pulou diti nopo nga poinladsong id kabaatan 4° 10' U nga todbiron do Malaysia. Pioduhan do wilayah diti nopo nga notingkod soira tinahak do Mahkamah Keadilan Antarabangsa o koduo-duo pulou diti kumaa Malaysia di toun 2002.

Sundung pia haro o mantatamong pialatan id pulou diti, aiso upis imigresen, aiso walai kastam, aiso tansar dawai kisulu om aiso limput di manalob do pialatan. Rinumpu konkrit di nolitan id monikid kilometer mantad kosilahon kumaa kotonobon no ponokobukti do pialatan dii.

Pulou Sebatik nopo nga iso kinoyonon hinonggo pisangadan tagayo nokoindalan montod susumangod Indonesia om susumangod Malaysia maamaso Konfrontasi Indonesia–Malaysia 1963.

Syarikat North Borneo Timbers nopo nga popoindalan do konsesi mongingkayu id pulou diti gisom toun 1980-an om kogumuan do kukumaraja ekspatriat dau nopo nga poingion id suang do komuniti di poinggonop id Wallace Bay. Sebatik Malaysia nopo nga poinladsong id suang do boogian pontadbiran Tawau. Montok tudu do pomilian raya, poinladsong o Sebtaik id suang do kinoyonon parlimen Kalabakan om watas DUN Sebatik.

Sitangkai Indonesia (i bobos tosomok) nopo nga lobi kuang  kumaa Sitangkai, Tawi-Tawi, Filipina, titik koduo bobos tosomok mantad koduo-duo pogun kalapas pulou Miangas id Sulawesi Koibutan. 

## Pamagayat do tutumombului
Id kampung Sungai Haji Kuning, kiwaa iso walai i otutunan sabaagi "Two Country House Tour" i abaagi do pialatan Malaysia-Indonesia. Id suang do poingompus pialatan diti, id suang do Pancang nogi nga haro iso kulam pangkaahan awam i otutunan sabaagi do "Kolam Renang Sebatik Utara" i popiduo do pialatan sompomogunan.

## Intangai nogi
* List of divided islands
* List of islands of Malaysia
* List of islands of Indonesia
* Line house

## Sukuon